יוסקה הוא האקטיביסט בין הקשישים ורוצה לפעול בכוח. הוא חושף בפני חבריו את סליק הנשק הישן שבקיבוץ. מסתבר שרוב כלי הנשק בסליק אינם תקינים, אך יוסקה מוצא שם בראונינג 0.3 תקין ומרכיב אותו בתוך עמדה ליד שער הקיבוץ. ביחד עם רזניק הוא מכין מטען נפץ מחוץ לשער, המחובר בכבל להפעלה מן העמדה.
ניישקה (לאה שלנגר) נזכרת במאהב העבר העשיר שלה, הנמצא כיום בשווייץ. היא מתקשרת אליו ומבקשת עזרה אבל מסתבר לה שהוא סובל מאלצהיימר. בלילה האחרון כולם צופים בסרטים שצילם יולק מחיי הקיבוץ ומזהים את עצמם. יולק המדוכא מת מצער בעת ההקרנה.
למחרת מגיעה שיירת בולדוזרים כדי להרוס את הקיבוץ. יוסקה פותח לעברם באש מהמקלע ומפעיל את מטען הנפץ אך לבסוף מצליחים הבולדוזרים להיכנס לקיבוץ, והקשישים הובסו.
הקשישים המובסים עוזבים את הקיבוץ במיניבוס שנוסע לאורך שיירת הבולדוזורים הנכנסים לקבוץ כדי להתחיל את ההריסה, והם שרים זמר נוגה.
מנוצרס
מנוצרס (שם מדעי: Menoceras; מילולית: "קרני סהר") הוא סוג קדום של קרנף אשר חי בערבות אמריקה הצפונית בתקופת המיוקן לפני 30.7-19.7 מיליון שנה. הוא היה קטן יחסית לקרנפים המודרניים והיה בעל רגליים ארוכות.
אורך קרנף זה הגיע למטר וחצי בקירוב ומשקלו ל-100-300 ק"ג. הוא היה בעל זוג קרניים בקצה אפו שבלטו החוצה והתעקלו מעט. דבר זה העניק לו את שמו. הנקבות היו חסרות קרניים ואולי קטנות יותר. קרנף זה שגשג בסביבת הסוואנה והערבה הקדומה של אמריקה הצפונית בין פלורידה וקליפורניה עד ניו ג'רזי ונברסקה.
אתר מאובנים בפלורידה ובסן ברנרדינו, קליפורניה מציג עדר גדול של קרנפים כאלה שנפלו לעבר מותם, כנראה מסחיפת נהר בוצי. היובש של סוף המיוקן גרר אותם להכחדה והם הוחלפו במיני קרנפים עמידים יותר לקרח וליובש כמו הקרנף הצמרירי.
עמק אונום
עמק אונום (באנגלית: Onnum Valley) הוא עמק חשוף מקרח, בין פסגת דרק ורכס אונום, ברכס בריטניה שבאנטארקטיקה.
העמק נמצא בגובה של 1,756 מטרים מעל פני הים.
היסטוריה.
מקור השם.
שמו של הרכס ניתן על ידי המשלחת הגאולוגית של אוניברסיטת ואיקאטו מניו זילנד, שחקרה את האזור בעונת המחקר 1979–1978, בראשותו של מייקל סלבי.
העמק נקרא על שם רכס אונום הסמוך (הקרוי על שם אונום - אתר בבריטניה הרומית) (בדומה לאתרים רבים אחרים ברכס בריטניה שנקראים על שם אתרים בבריטניה הרומית).
לקריאה נוספת.
• MARTIN P. KIRKBRIDE, MARGARET A. BRADSHAW AND FRAKA J. HARMSEN, Further finds of the Derrick Peak meteorite, Transantarctic Mountains, and implications for terrestrial age, Meteoritics 26, 213-216 (1991)
באנהורוואטי
באנהורוואטי (בהונגרית: Bánhorváti) הוא כפר במחוז בורשוד-אבאוי-זמפלן שבצפון מזרח הונגריה. בכפר ישנן מספר כנסיות מרשימות. הכפר נוסד ב-1950 כתוצאה מאיחוד שני הכפרים באנהורוואט (Bánhorvát) ובאנפלווה (Bánfalva).
כמו רבים באירופה גם בבאנהורוואטי חל פיחות באוכלוסייתו. כך, בשנת 1990 היו בכפר 1,751 איש ואוכלוסייתו ירדה עד ל 1,270 תושבים בשנת 2021
קהילה יהודית.
בבאנהורוואטי קיים בית קברות יהודי ישן שמעיד על המצאות היהודים בכפרים המרכיבים את הכפר מתחילת המאה ה-19 ועד להרצחם בשואת יהודי הונגריה.
הטבלה להלן מראה את השינויים במספר היהודים לאורך השנים בשטח הנוכחי של הכפר
טלאוצרס
טלאוצרס (שם מדעי: Teleoceras; מילולית: "קרן מושלמת": "keratos" - קרן, "teleos" - מושלם) הוא סוג קדום של קרנף אשר חי במצרים, דרום צרפת ובאמריקה הצפונית. מאובניו התגלו בנברסקה בתצורות בהם השתמרו מאות קרנפים כאלה, אשר מתו יחדיו והשתמרו במצב מתקדם, לרבות עגל המנסה לינוק מאמו. הוא חי בין תחילת המיוקן עד הפליוקן ושרד עד לתחילת הפליסטוקן מלפני 16-2.6 מיליון שנה.
יונק זה היה עגלגל בעל גוף חביתי דמוי היפופוטם ורגליים קצרות בהרבה מהקרנפים המודרניים וייתכן מאוד שהיה שוכן בביצות ובאגמים ועולה ליבשה לעיתים רחוקות. הוא הגיע לאורך 3 מטרים ולמשקל של 1.8 טון. הוא היה בעל ראש קטן עם קרן קטנה מאוד בקצה.
למרות גודלו הוא נטרף בידי טורפים גדולים מתקופתו כמו תנינאים יבשתיים גדולים, הברבורופליס (Barbourofelis) וההאינדון, כולם בעלי נשיכה חזקה מאוד עם ניביהם הגדולות.
בתרבות.
הטלאוצרס נראה בשניים מפרקי הסדרה פלאווורלד ששודרה בין 1994-1997.
פסגת אופרוס
פסגת אופרוס או פסגת אופרוז (באנגלית: Operose Peak) היא פסגה המתנשאת מעל עמק אונום, דרומית מערבית לפסגת דרק ברכס בריטניה שבאנטארקטיקה.
גובהה של הפסגה 2,130 מטרים מעל פני הים.
לפסגת מדרונות תלולים המורכבים מאבן חול. הפסגה עשויה מדולוריט.
היסטוריה.
מקור השם.
שמה של הפסגה מקורו במילה הלטינית "operose" ("אופרוזה") שפירושה "במאמץ רב" או "בעמל רב".
השם ניתן לפסגה בהתייחס למורדותיה התלולים, ובמאמץ הרב שנדרש לטפס עליהם.
בצ'קהאזה
בצ'קהאזה (בהונגרית: Becskeháza) הוא כפר זעיר במחוז בורשוד-אבאוי-זמפלן שבצפון מזרח הונגריה.
בצ'קהאזה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, במפקד בשנת 1990 היו בכפר 77 איש ואוכלוסייתו ירדה בהדרגה עד ל-27 תושבים בשנת 2015, נכון לשנת 2021 חיים בכפר 43 תושבים.
יהודי בצ'קהאזה.
בבצ'קהאזה חיו יהודים בתקופות זמן שונות ובמקום היה בית קברות יהודי שם נשארה עדיין מצבה יהודית אחת.
אלן צ'אסטנט
אלן מייקל צ'אסטנט (; נולד בשנת 1961) הוא פוליטיקאי ואיש עסקים אשר כיהן בין השנים 2016–2021 כראש ממשלת סנט לוסיה.
בשנים 2006–2011 כיהן צ'אסטנט כשר התיירות. בשנת 2011 ניסה צ'אסטנט להתמודד לפרלמנט ללא הצלחה. בשנת 2013 נבחר להנהיג את מפלגת הפועלים שהובילה את האופוזיציה. בשנת 2016 נבחר לראשות הממשלה והושבע לתפקידו ב-7 ביוני. סיים את תפקידו ב-28 ביולי 2021, לאחר שהפסיד לפיליפ פייר בבחירות הכלליות לראשות ממשלת סנט לוסיה.
יחס אי-רפלקיסיבי
באנרבה
באנרבה (בהונגרית: Bánréve) הוא כפר במחוז בורשוד-אבאוי-זמפלן שבצפון מזרח הונגריה.
בבאנרבה התגוררו מעט יהודים בסוף המאה ה-19 ובתחילת המאה ה-20 ובמקום היה בית קברות יהודי שנחרב.
בשנת 1944 נרצחו יהודים רבים מהכפר בשואת יהודי הונגריה.
ברבורופליס
ברבורופליס (שם מדעי: "Barbourofelis") הוא סוג של טורף דמויי חתול נכחד ממשפחת הברבורופליים (בעבר שויך למשפחת הנימרווידיים) אשר חי בצפון אמריקה מסוף המיוקן, לפני כ-13.6-5.3 מיליון שנה מזמננו. מאובניו הוגדרו ב-1970 בידי החוקר ברטרנד שולץ.
הברבורופליס היה טורף גדול הקרוב מעט לחתוליים והגיע לגודל של אריה במינים הגדולים (כ-300 ק"ג), בעוד המינים הקטנים ביותר הגיעו למשקל 60 ק"ג. הוא דמה לחתול בעל פנים גדולות עם ניבי חרב מגודלות ו"נדנים" בלחייו עבורם. גובהו בכתפיו הגיע ל-90 ס"מ והוא היה חסון מאוד והשתמש בכוח כתפיו ובטפריו כדי להפיל טרף גדול ארצה ולהרוג אותו בנעיצת הניבים הגדולות לעורו. טכניקת הציד שלו דמתה מאוד לזו של הסמילודון.
הברבורופליס היה טורף-העל בערבות הרחבות, או הפרריות, של אמריקה הצפונית, בהם רעו מינים שונים של גמליים, סוסיים קדומים, כליקותריים וקרנפיים קטנים ונמוכים. באזור חיו גם טורפים אחרים כמו הדוב אגריותריום (Agriotherium), הכלב אפיסיון, ההאינדון וכמה חתולים שנחרבים.
יוג'ין אנסה
יוג'ין אנסה (באנגלית: Eugene Ansah; נולד ב-16 בדצמבר 1994) הוא כדורגלן גנאי, המשחק בעמדת החלוץ בהפועל באר שבע ובנבחרת גאנה.
קריירה.
אנסה התחיל את הקריירה שלו במחלקת הנוער של לוקרן. בינואר אנסה הושאל ללומל מהליגה הבלגית השנייה.
בקיץ אנסה חתם בבית"ר תל אביב רמלה מהליגה הלאומית. עונת הייתה עונת השיא של אנסה בה סיים כמלך שערי הקבוצה ביחד עם דור ג'אן (10 שערים כל אחד).
ב-3 בינואר 2019 אנסה חתם בהפועל רעננה מליגת העל לעונה וחצי.
ב-9 באוגוסט 2020 הושאל אנסה לעירוני קריית שמונה לעונה אחת
ב-26 בספטמבר 2020 זומן אנסה זומן לראשונה לסגל נבחרת גאנה למשחק הידידות נגד . במשחק זה, שנערך ב-9 באוקטובר, ערך אנסה את הופעת הבכורה שלו בנבחרת, שהסתיים בהפסד בתוצאה 0–3.
ב-21 ביוני 2021 חתם אנסה לשלוש שנים בהפועל באר שבע.
ב-15 ביולי אותה שנה ערך את הופעת הבכורה שלו במסגרת גביע הטוטו נגד מועדון ספורט אשדוד בה גם כבש את שער הבכורה שלו בקבוצה.
תארים.
הפועל באר שבע
טדי מזגה
טדי מזגה (בצרפתית: Teddy Mézague; נולד ב-27 במאי 1990) הוא כדורגלן צרפתי המשחק בעמדת הבלם באיופספור.
קריירה.
מזגה התחיל את הקריירה שלו במונפלייה. בקיץ מזגה הושאל למרטיג לעונה אחת. ב-17 בפברואר 2012 הבקיע את שער הבכורה שלו בקריירה בתיקו 1-1 נגד נים. בסיום העונה, מזגה חזר למונפלייה ושיחק לרוב בקבוצת המילואים.
ביולי מזגה חתם במוסקרון בה שיחק שנתיים.
באוגוסט מזגה חתם בלייטון אוריינט מהפוטבול ליג השנייה. ב-1 באוגוסט 2017 חזר למוסקרון.
ב-12 בספטמבר 2018 מזגה חתם בדינמו בוקרשט, אך שוחרר בנובמבר .
ב-2 בפברואר 2019 מזגה חתם בהפועל רעננה מליגת העל. ב-24 בינואר 2020 חתם בברואה סטארה זאגורה הבולגרית.
בקיץ מזגה חתם באיופספור מהליגה הטורקית.
חיים אישיים.
מזגה הוא אחיו הצעיר של ואלרי מזגה שחקנה לשעבר של נבחרת קמרון, אשר נפטר בנובמבר כתוצאה מדום לב.
I Can Only Imagine